stanford-oval/wikipedia huggingface dataset:
Chris Elliott

Elliott San Diegon Comic-Conissa vuonna 2011.
Elliott vuoden 1989 Emmy-gaalassa.
Christopher N. ”Chris” Elliott (s. 31. toukokuuta 1960 New York) on yhdysvaltalainen koomikko. Hänen isänsä oli koomikko Bob Elliott.
Elliott tuli 1980-luvun alussa televisiosta tutuksi Late Night with David Letterman -talk show’sta. Hän perusti vuonna 1990 oman tilannekomediansa, Get a Lifen, jota näytettiin vuoteen 1992.
Nyttemmin Elliott on esiintynyt muun muassa kahdessa Scary Movie -sarjan elokuvassa. Scary Movie 2:ssa (2001) hän esitti talonmies Hansonia ja Scary Movie 4:ssa (2006) Ezekiel-nimistä ”vinksahtanutta” kyläläistä. Hänellä oli vuonna 1998 rooli elokuvassa Sekaisin Marista.
Chris Elliott näytteli myös aikoinaan huippusuositussa sarjassa Kaikki rakastavat Raymondia Robert Baronen (Brad Garrett) rakastetun Amy MacDougallin (Monica Horan) veljeä.
Elliott on julkaissut kaksi kirjaa. Hän meni 8. maaliskuuta 1986 naimisiin Paula Niedertin kanssa ja hänellä on kaksi lasta.
Croix

Croix voi tarkoittaa seuraavia:
Maantiede

Croix, kunta Ranskassa Nordin departementissa
Croix, kunta Ranskassa Territoire de Belfortin departementissa
Croix-Saint-Leufroy, kunta Ranskassa Euren departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Croix”, voi hakea sivunnimihaulla, laajalla sivunnimihaulla tai tekstihaulla.
Cut remix

Cut remix (suom. "leikattu remiksaus") on alkuperäisestä kappaleesta lyhennetty versio. Kappaleista tehtäessä Radio edit -versiota, tehdään niistä yleensä ensiksi Cut remix, jossa leikataan mm. kitarasoolo ja intro pois tai lyhennetään niitä. Cut remixiin yritetään saada sopimaan varsinainen melodia ja kappaleen kohokohdat.
Crocq

| Crocq |
| --- | --- |
 Château de Crocqin tornit
 vaakuna
 Crocq
 Koordinaatit: 45°52′09″N, 2°22′05″E 
Valtio:  Ranska
Alue:  Uusi-Akvitania
Departementti:  Creuse
Arrondissementti:  Aubusson
Pinta-ala:  
 – Kokonaispinta-ala:  14,2 km²
Väkiluku (2020):  404 
 – Väestötiheys:  28 as./km²
Kunnan numero:  23069
Infobox OKVirheellinen NIMI-arvo: 
Crocq (oksitaaniksi: Cròc) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 24 kilometriä Aubussonin kaupungista kaakkoon.
Château de Crocq on rakennettu 1100-luvulla. Sen rakennutti Crocqin hallitsija Robert I Dauphin. Linna oli sotilaallisesti tärkeällä paikalla Auvergnen ja Limousinin rajalla. Linna purettiin Richelieun määräyksestä vuonna 1632, ja siitä on jäljellä enää kaksi tornia. Linnan jäänteet on ollut historiallinen muistomerkki vuodesta 1926 lähtien. Alempana kylässä sijaitsevassa kappelissa on 1500-luvulta peräisin oleva triptyykki, joka kuvaa Saint Eloinin elämän vaiheita.
Chapelle de la Visitation
Osa tripyykistä
Aiheesta muualla

Kuvia tai muita tiedostoja aiheesta Crocq Wikimedia Commonsissa
Columbia-luokka (sukellusvene)

Columbia-luokka on Yhdysvaltain laivaston strategisin ballistisin ohjuksin varustettujen ydinsukellusveneiden (SSBN) muodostama alusluokka, joka on suunniteltu korvaamaan palveluksesta vuodesta 2029 alkaen poistettavat Ohio-luokan sukellusveneet.
Tausta

Joulukuussa 2009 Defense Acquisition Board aloitti Ohio Replacement Program -ohjelman, jossa tutkittiin mahdollisuuksia kehittää Virginia-luokasta ohjussukellusvene, kehittää Ohio-luokan pohjalta uusi vene tai kokonaan uusi luokka. Uudelle veneelle on annettu tunnus SSBN-X.
Alukset

Ensimmäisen vene tilattiin General Dynamicsin Electric Boatin Newport News Shipbuildingilta, missä köli laskettiin 4. kesäkuuta 2020. Uuden aluksen nimeksi on ilmoitettu USS District of Columbia runkonumerolla SSBN-826. Sen on määrä aloittaa partiointinsa lokakuussa 2030.
Curetis brunnea

| Curetis brunnea |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Sinisiipiset Lycaenidae
Suku::  Curetis
Laji::  brunnea
Kaksiosainen nimi
 Curetis brunnea  Wileman, 1909 
Katso myös
   Curetis brunnea Wikispeciesissä   Curetis brunnea Commonsissa 
Infobox OKNimi-testi OK: 
Curetis brunnea on sinisiipisten (Lycaenidae) heimoon kuuluva perhoslaji. Lajia tavataan Taiwanista ja Kiinasta. Sen kuvasi tieteelle Alfred Ernest Wileman vuonna 1909.
Aiheesta muualla

Kuvia tai muita tiedostoja aiheesta Curetis brunnea Wikimedia Commonsissa
Crodo

| Crodo |
| --- | --- |
 vaakuna
 Crodo
 Koordinaatit: 46°12′N, 8°19′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Ermanno Savoia
Pinta-ala:  
 – Maa:  53,58  km²
Korkeus:  505 (min. 397 - maks. 2 948) m
Väkiluku (2015):  1 404
 – Väestötiheys:  26,21  as./km²
Aikavyöhyke:  UTC+1
 – Kesäaika:  UTC+2
Postinumero:  28862
Suuntanumero(t):  0324
Infobox OKVirheellinen NIMI-arvo: 
Crodo on kunta Pohjois-Italiassa Verbano-Cusio-Ossolan maakunnassa Piemonten alueella.
Crodon naapurikunnat ovat Baceno, Crevoladossola, Premia, Montecrestese ja Varzo.
Aiheesta muualla

Kuvia tai muita tiedostoja aiheesta Crodo Wikimedia Commonsissa
Verbano-Cusio-Ossolan maakunta
Antrona Schieranco | Anzola d’Ossola | Arizzano | Arola | Aurano | Baceno | Bannio Anzino | Baveno | Bee | Belgirate | Beura-Cardezza | Bognanco | Borgomezzavalle | Brovello-Carpugnino | Calasca-Castiglione | Cambiasca | Cannero Riviera | Cannobio | Caprezzo | Casale Corte Cerro | Cavaglio-Spoccia | Ceppo Morelli | Cesara | Cossogno | Craveggia | Crevoladossola | Crodo | Cursolo-Orasso | Domodossola | Druogno | Falmenta | Formazza | Germagno | Ghiffa | Gignese | Gravellona Toce | Gurro | Intragna | Loreglia | Macugnaga | Madonna del Sasso | Malesco | Masera | Massiola | Mergozzo | Miazzina | Montecrestese | Montescheno | Nonio | Oggebbio | Omegna | Ornavasso | Pallanzeno | Piedimulera | Pieve Vergonte | Premeno | Premia | Premosello-Chiovenda | Quarna Sopra | Quarna Sotto | Re | San Bernardino Verbano | Santa Maria Maggiore | Stresa | Toceno | Trarego Viggiona | Trasquera | Trontano | Valstrona | Vanzone con San Carlo | Varzo | Verbania | Vignone | Villadossola | Villette | Vogogna
Cut to the Feeling

| ”Cut to the Feeling” Carly Rae Jepsen |
| --- | --- | --- |

Singlen tiedot
 Albumilta: Emotion: Side B+
 Äänitetty : 2015
 Julkaistu: 26. toukokuuta 2017
 Formaatti: digitaalinen lataus
 Tuottaja(t): Sir Nolan
 Tyylilaji: voimapop, synthpop
 Kesto: 03.28
 Levy-yhtiö: 604 Records, School Boy Records, Interscope Records
Carly Rae Jepsenin muut singlet
| ”It Takes Two” 2017 | ”Cut to the Feeling” 2017 | ”Party for One” 2018 |
Cut to the Feeling on kanadalaisartisti Carly Rae Jepsenin kappale. Se julkaistiin digitaalisesti ladattavana singlenä 26. toukokuuta 2017 mainostamaan Ballerina (tunnetaan Yhdysvalloissa nimellä "Leap!") elokuvan Yhdysvaltain ensi-iltaa. Lisäksi sitä on käytetty yhdysvaltalaisen televisiosarjan Siesta Key jaksojen avauskappaleena. Kappaleen ovat sanoittaneet Jepsen, Simon Wilcox ja Nolan Lambroza, joista viimeisin myös tuotti sen. Kappaleelle on toteutettu myös musiikkivideo, joka julkaistiin Jepsenin YouTube-kanavalla 14. syyskuuta 2017.
"Cut to the Feeling" sai pääosin positiivisen vastaanoton musiikkikriitikoilta, heidän kehuessa runsaasti muun muassa sen sanoituksia sekä 80-luvun musiikista inspiroituja vivahteita. Positiivisista arvioista huolimatta kappale ei menestynyt kovin hyvin kaupallisesti, sen päästyä singlelistan viidenkymmenen parhaan joukkoon ainoastaan Japanissa.
Käännös suomeksi
Cándido Camero

Cándido Camero
Cándido Camero (22. huhtikuuta 1921 Havanna – 7. marraskuuta 2020 New York) oli kuubalainen lyömäsoittaja, joka tuli tunnetuksi varsinkin latinojazzin kehittämisestä.
Camero tuli Havannassa tunnetuksi perkussionistina ja tresinsoittajana ennen lähtöään New Yorkiin vuonna 1947. Hän teki yhteistyöstä muiden muassa Mongo Santamarían, Charlie Parkerin, Dizzy Gillespien, Billy Taylorin, Tony Bennettin, Tito Puenten ja Machiton kanssa. Yhtenä ensimmäisistä Camero soitti esiintymisissään useampia congarumpuja yhtäaikaisesti eri sävelkorkeuksille viritettyinä.
Camero jatkoi uraansa 2000-luvulle saakka ja kuoli 99-vuotiaana marraskuussa 2020 kotonaan New Yorkissa. Hän sai vuonna 2008 Yhdysvaltojen kulttuuriapurahavirasto NEA:n Jazz Masters -palkinnon ja vuonna 2009 Latin Grammyn elinikäisistä saavutuksista.
Charlie Wilson (muusikko)

| Charlie Wilson |
| --- | --- |
 Charlie Wilson esiintymässä Chicagossa vuonna 2010.
Henkilötiedot
Syntynyt: 29. tammikuuta 1953 (ikä 71)
Muusikko
Taiteilijanimi:  Charlie Wilson, Uncle Charlie
Laulukielet:  englanti
Aktiivisena:  1967–
Tyylilajit:  R&B, soul, funk
Soittimet:  rumpusetti, urut ja kosketinsoitin 
Yhtyeet:  Gap Band
Levy-yhtiöt:  Interscope, Jive
Aiheesta muualla
www.charliewilsonmusic.com
  [ Muokkaa Wikidatassa ] [ ohje ]  
Charles Kent "Charlie" Wilson (s. 29. tammikuuta 1953 Tulsa, Oklahoma) on yhdysvaltalainen R&B -laulaja-lauluntekijä-tuottaja. Hän kuului Gap Bandiin kunnes yhtye jäi eläkkeelle 2010. Hän on naimisissa.Wilson on vieraillut useasti Lähi-idässä esiintymässä sotilaille.
Diskografia

| Vuosi | Nimi | Kärki sijoitus> US | Kärki sijoitus> US R&B | myynti>  | myynti>  |
| --- | --- | --- | --- | --- | --- |
| 1992 | You Turn My Life Around Julkaistu: 1992  Levy-yhtiö: MCA  Formaatti: CD, kasetti | — | 42 |  |  |
| 2000 | Bridging the Gap Julkaistu: 14. marraskuuta 2000  Levy-yhtiö: Interscope  Formaatti: CD, kasetti | 152 | 30 |  |  |
| 2005 | Charlie, Last Name Wilson Julkaistu: 23. elokuuta 2005  Levy-yhtiö: P Music/Jive  Formaatti: CD, digitaalisesti | 10 | 3 | kultaa |  |
| 2008 | Uncle Charlie Julkaistu: 17. helmikuuta 2009  Levy-yhtiö: P Music/Jive/Records  Formaatti: CD, digitaalisesti | 2 | 1 |  |  |
| 2010 | Just Charlie Julkaistu: 7. joulukuuta 2010  Levy-yhtiö: P Music/Jive/Zomba Records  Formaatti: CD, digitaalisesti | 19 | 6 |  |  |
Crocodylomorpha

| Crocodylomorpha |
| --- | --- |
 Litargosuchus leptorhynchus
 Myöhäistriaskausi–nykyaika Carnia-vaihe–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Kladi::  Crurotarsi
Kladi::  Arkosaurit Archosauria
Kladi::  Pseudosuchia
Kladi::  Loricata
Ylälahko::  Crocodylomorpha  Hay, 1930
Alaryhmät
 †Carnufex  †Dibothrosuchus  †Dromicosuchus  †Hesperosuchus  †Junggarsuchus  †Kayentasuchus  †Litargosuchus  †Pedeticosaurus  †Phyllodontosuchus  †Pseudhesperosuchus  †Redondavenator  †Saltoposuchus  †Sphenosuchus  †Terrestrisuchus  †Trialestes  †Hallopodidae  Krokodyliformit Crocodyliformes 
Katso myös
   Crocodylomorpha Wikispeciesissä   Crocodylomorpha Commonsissa 
Infobox OKNimi-testi OK: 
Crocodylomorpha on arkosaurien ryhmä, joka sisältää krokotiilieläimet ja joitakin niiden sukupuuttoon kuolleita sukulaisia. Crocodylomorphan ensimmäiset jäsenet ilmaantuivat noin 230 miljoonaa vuotta sitten myöhäistriaskauden Carnia-vaiheella. Ne olivat aluksi pieniä maalla eläviä lihansyöjiä, jotka juoksentelivat neljällä jalalla kohonneessa asennossa. Ainoa tähän päivään asti selvinnyt ryhmä on krokodyliformit (Crocodyliformes), josta kehittyi raskaasti panssaroituja, retkottavia ja osittain vedessä eläviä lajeja, toisinaan myös kasvinsyöjiä. Aiemmin kaikkien krokodyliformeihin kuulumattomien Crocodylomorpha-lajien katsottiin muodostavan ryhmän Sphenosuchia, mutta se ei nykykäsityksen mukaan ole monofyleettinen. Näitä ”Sphenosuchia”-lajeja eli rinta rinnan kehittyneempien krokodyliformien kanssa vielä myöhäisjurakaudella noin 150 miljoonaa vuotta sitten.
Fylogenia

Leardi, Pol, & Clark (2017):
Criollo (1869)

| Criollo |
| --- | --- |

Aluksen vaiheet
Rakentaja:  M. Braid, Brooklyn, New York
Kölinlasku:  8. kesäkuuta 1869
Laskettu vesille:  14. elokuuta 1869
Tekniset tiedot
Uppouma:  179 t
Pituus:  32,74 m
Leveys:  6,79 m
Syväys:  1,91 m
Koneteho:  136 ihp
Nopeus:  8,5 solmua
Miehistöä:  35
Aseistus
Aseistus:  1 × MLR 160 mm -tykki
Criollo oli Espanjan laivaston vuonna 1869 valmistunut puurunkoinen Activo-luokan tykkivene.
Valmistus

Alus tilattiin Brooklynistä New Yorkista, missä köli laskettiin 8. kesäkuuta 1869. Alus laskettiin vesille 14. elokuuta. Aluksen valmistuskustannukset olivat 242 500 pesetaa ($48 500)
Palvelus

Kuuban kapinan alkaessa alus operoi Kuuban rannikkovesillä. Alus muutettiin 1890 vedentutkimukseen. Espanjan-Yhdysvaltain sodan alkaessa alus oli San Juanissa. Alus myytiin romutettavaksi 7. syyskuuta 1898.
Del Reeves

Franklin Delano "Del" Reeves (14. heinäkuuta 1932 – 1. tammikuuta 2007) oli yhdysvaltalainen countrylaulaja ja laulunkirjoittaja.
Reeves syntyi Spartassa, Pohjois-Carolinassa ja oli vanhempiensa yhdestätoista lapsesta nuorin. Reeves nimettiin Franklin Delano Rooseveltin mukaan. Hän opetteli soittamaan kitaraa jo lapsena. Reeves alkoi saavuttaa suosiota allekirjoitettuaan levytyssopimuksen United Artists Recordsin kanssa. Hänen ensimmäinen listaykköshittinsä oli "The Girl on the Billboard" vuonna 1965. Hän ryhtyi myös kirjoittamaan lauluja muun muassa Rose Maddoxille, Carl Smithille ja Roy Druskylle.
Reeves juonsi televisiossa Del Reeves' Country Carnivalia ja levytti vuonna 1976 duettoja Billie Jo Spearsin kanssa. Hän esiintyi vuosina 1966–2002 Grand Ole Opryssä.
Reeves menehtyi emfyseemaan uudenvuodenpäivänä 2007. Hän oli 74-vuotias.
Comeniuksen vala

Comeniuksen vala on opetusalalle laadittu  eettinen ohjeistus ja maailman ensimmäinen opettajan vala. Vala on tarkoitettu kaikille kelpoisuusehdot täyttäville opettajille  varhaiskasvatuksesta aikuiskoulutukseen.
Vala on nimetty tšekkiläisen kasvatusfilosofi Johan Comeniuksen (1592–1670) mukaan.
Comeniuksen vala on vastaavanlainen kuin esimerkiksi lääkärien lääkärinvala. Valan vannominen on vapaaehtoista eikä se sido  juridisesti.
Valan on laatinut Opetusalan eettinen neuvottelukunta. Se julkistettiin ja vannottiin ensimmäinen kerran  Educa-messuilla Helsingin  Messukeskuksessa 28. tammikuuta 2017.
Valan vannominen

Eettinen neuvottelukunta toivoo, että valan vannomisesta tulee traditio opettajaksi valmistumisen yhteydessä. Opetusalan Ammattijärjestö OAJ:n alueyhdistykset sekä Finlands Svenska Lärarförbund FSL järjestävät mahdollisuuden valan vannomiseen vuosittain niille opettajille, jotka eivät ole sitä vannoneet. Lukemiskäytännöksi suositellaan, että esilukija lukee koko tekstin ja sen jälkeen vannojat lausuvat: "Minä vannon."
Teksti

»Opettajana osallistun uuden sukupolven kasvattamiseen, joka on inhimillisistä tehtävistä merkittävimpiä. Päämääräni on uudistaa ja välittää ihmiskunnan yhteistä tieto-, kulttuuri- ja osaamisvarantoa.
Pyrin aina toimimaan oikeudenmukaisesti ja tasapuolisesti. Edistän  oppilaiden ja  opiskelijoiden kehitystä niin, että jokainen voi kasvaa taipumustensa ja lahjojensa mukaiseen täyteen ihmisyyteen. Tuen  huoltajia ja muita lasten ja nuorten hyväksi toimivia heidän kasvatustehtävässään.
En paljasta enkä levitä minulle luottamuksellisesti uskottuja tietoja. Kunnioitan lasten ja nuorten yksityisyyttä ja suojaan heidän oikeuttaan henkiseen ja fyysiseen koskemattomuuteen.
Puolustan oppilaiden ja opiskelijoiden kasvurauhaa  poliittisia ja  taloudellisia hyötymispyrkimyksiä vastaan. Tuen kaikkien oikeutta muodostaa itse katsomukselliset ja poliittiset vakaumuksensa.
Pidän yllä ja syvennän ammattitaitoani kehittämällä itseäni jatkuvasti. Sitoudun yhteisiin tavoitteisiin ja tuen kollegoitani. Toimin yhteisöni parhaaksi ja pyrin vahvistamaan opetusalan yleistä arvostusta.»
Dixie Kong

| Dixie Kong |
| --- | --- |
Pelisarja:  Donkey Kong
Ensimmäinen peli:  Donkey Kong Country 2: Diddy's Kong Quest
Ääninäyttelijä  (englanti):  Eveline Fischer (2002-2005) Stevie Vallance (Donkey Kong Country televisiosarja)
Ääninäyttelijä (japani):  Kahoru Sasajima (2005-)
Lisää peliartikkeleitavideopelien teemasivulla
Dixie Kong on naispuolinen Kong Donkey Kong -sarjasta. Hän on Diddy Kongin tyttöystävä ja Tiny Kongin vanhempi sisko. Hänellä on myös kaksi serkkua, 3-vuotias Kiddy Kong ja hänen vanhempi veljensä Chunky Kong. Hänen ensimmäinen esiintymisensä oli Diddyn kumppanina pelissä Donkey Kong Country 2.
Persoonallisuus

Dixie on kevytmielinen, eloisa ja jopa hieman röyhkeä, mutta Donkeyn ja Diddyn tavoin hän on rohkea ja hänellä on vahva seikkailutaju, sillä hän on useaan otteeseen osoittanut olevansa kelvollinen liittolainen. Hän pitää erityisen paljon makeisista, kuten purukumista, ja hänen voidaan nähdä syövän hunajaa seiniltä Donkey Kong Country 2: n Zinger -pesän tasoilla . Hän on myös erittäin musiikillisesti taipuvainen, sillä hänen suosikki-instrumenttinsa on sähkökitara ja suosikki musiikkinsa on rock. Hänellä on tapana taputella upeita hiuksiaan soittaessaan, ja hän pitää myös laulamisesta.
Fyysinen ulkonäkö

Dixie käyttää vaaleanpunaista toppia, jonka keskellä on solmittu solmu, sekä siihen sopivaa vaaleanpunaista baskeria. Yhdessä hänen taideteoksistaan ​​hänellä näytettiin olevan oranssi nauha vaaleanpunaisen baretin alla. Dixien huomattavin piirre on hänen vaaleat hiuksensa, jotka on yleensä sidottu poninhäntään, jota hän käyttää ilmassa liikkumiseen.
Muutaman ensimmäisen pelin aikana Dixie oli lakannut kynnet, mutta DK: King of Swing -pelistä eteenpäin hänellä ei ollut näkyviä kynsiä. Hänelle annettiin turkoosit korvakorut.
Donkey Kong Country -animaatiosarjassa hänellä oli vaalea turkki ruskean sijaan ja hän piti vaaleanpunaista barettia, mutta hänellä oli yllään vihreä paita, jossa oli kukka (muistutti hänen nuorempaa sisartaan Tiny Kongia). Hänen poninhäntänsä oli myös lyhyempi kuin pelin pituus.
Hahmo peleissä > Donkey Kong Country -sarja

Donkey Kong Country 2: Diddy's Kong Quest -pelissä Dixie liittyy Diddyn matkaan pelastamaan Donkey Kongia Crocodile Islesta . Dixien ainutlaatuinen kyky on Helikopterin pyöritys, jonka avulla hän voi liukua ilmassa. Diddy ja Dixie saapuvat The Flying Krockiin, jossa he taistelevat kapteeni K. Roolia vastaan. Lopulta he kukistavat hänet ja vapauttavat Donkey Kongin. Myöhemmin Lost Worldissa Diddy ja Dixie kohtaavat Kaptain K. Roolin uudelleen Krrocodile Koressa . Kun kongit voittivat kapteeni K. Roolin, Crocodile Isle alkaa vajota veden alle, ja kongit evakuoivat saaren. Lopussa Dixie nähdään Donkey Kongin ja Diddyn kanssa katsomassa, kun Crocodile Isle uppoaa veden alle.
Dixie Kongilla on pääroolinsa Donkey Kong Country 3: Dixie Kong's Double Trouble pelissä. Pelin taustatarinassa Donkey Kong ja Diddy lähtevät kalastusmatkalle. Muutaman päivän kuluttua siitä, kun he eivät ole palanneet, Dixie menee pohjoiselle Kremisfäärille etsimään heitä. Hän menee Funky's Rentalsiin, jossa Funky Kong antaa Kiddy Kongin lastenvahtiin. Kiddy liittyy Dixien seikkailuun löytääkseen Donkey Kongin ja Diddyn.
He kohtaavat ensimmäisen kerran Kremlin Kreivin oletetun uuden robottijohtajan KAOSin. Kaos Koren lopussa Dixie ja Kiddy taistelevat KAOSia ja sen luojaa, Baron K. Roolensteinia vastaan. Kongit kukistavat sekä KAOSin että K. Roolin ja vapauttavat Donkey Kongin ja Diddyn, joiden paljastettiin olevan KAOSin sisällä.
Dixien ja Kiddyn seikkailun lopussa kaikki pelastetut banaanilinnut kantavat heidät pilviin banaanikuningattaren luo, ja banaanilinnut vapauttavat banaanikuningattaren. Dixie ja Kiddy ratsastavat sitten banaanikuningattarella, kun tämä jahtaa paroni K. Roolensteinia, ja banaanikuningatar pudottaa suuren munankuoren K. Rooliin päälle pysäyttääkseen hänet.
Kuuden vuoden poissaolon jälkeen Dixie esiintyy jälleen yhtenä pelattavista hahmoista Donkey Kong Country: Tropical Freezessa ja sen samannimisessä Nintendo Switch -portissa yhdessä Donkey Kongin , Diddy Kongin ja Cranky Kongin kanssa. Pelin alussa Snowmadit puhaltavat neljä Kongia kaukaiselle saarelle.
Dixie voi pyörittää poninhäntäänsä hidastaakseen Donkey Kongin laskeutumista. Toisin kuin aiemmat esiintymisensä, Dixie voi nousta hetkeksi korkeuteen käyttämällä Helikopteripyörää ilmassa, jopa Donkey Kongin selässä. Dixie voi myös iskeä poninhäntänsä maahan samalla tavalla kuin Donkey Kongin Hand Slap tai käyttää Ponytail Propelleria veden alla uidakseen voimakkaita virtauksia vastaan. Kuten Diddy ja Cranky. Jos Dixie ja Donkey Kong käyttävät Kong POW -liikettä yhdessä, jokainen vihollinen ruudulla muuttuu Gold Heartsiksi. Toisin kuin toisessa ja kolmannessa Donkey Kong Country -pelissä, Dixie käyttää käsiään kantaakseen esinettä poninhäntänsä sijaan.
Hahmo peleissä > Super Smash Bros. -sarja

Dixie Kongilla on  pokaali Super Smash Bros. Meleessä. Hänen pokaalinsa mainitsee hänen olevan nopea ja ketterä, ja se mainitsee myös ajat, jolloin hän auttoi pelastamaan Donkey Kongin.
Dixie Kong esiintyy tarrana ja pokaalina Super Smash Bros. Brawlissa. Hänen tarraansa voivat käyttää vain Donkey Kong ja Diddy Kong.
Super Smash Bros. Brawlin Dixie Kongin hahmotiedot löytyivät, mikä viittaa siihen, että hänet suunniteltiin hahmoksi, mutta se jätettiin pois teknisten ongelmien vuoksi. Haastattelussa Sakurai vahvisti, että Dixie Kong suunniteltiin Diddyn kanssa samaksi hahmoksi tag-tiimiin. Yksi Diddyn vaihtoehtoisista asuista vastaa Dixie Kongin värejä.
Dixie Kong esiintyy jälleen pokaalina Super Smash Bros.issa Nintendo 3DS:lle ja Wii U:lle. Hänen pokaalikuvauksessaan mainitaan, että hän rakastaa seikkailua Diddy Kongin kanssa ja viittaa häneen Diddyn tyttöystävänä. Siinä mainitaan myös, kuinka hän pystyy käyttämään hiuksiaan nopeampaan uimiseen, ylös nousuun ja tynnyrien nostamiseen.
Dixie Kong esiintyy henkenä Super Smash Bros. Ultimatessa. Dixie Kongiin perustuva puettava Mii Fighter -hattu löytyy World of Light -pelitilasta.
Hahmo peleissä > DK -sarja

DK: King of Swing -pelissä Dixie esiintyy kaksi kertaa lyhyesti Adventure-tilassa. Hän esiintyy avauskohtauksessa ja myöhemmin loppukohtauksessa juhlimassa muiden kongien kanssa, kun Donkey Kong saa kaikki Jungle Jam -turnauksen mitalit.
Dixie on pelattava hahmo Jungle Jam -tilassa. Dixie ja Wrinkly Kong ovat tasapisteissä parhaasta hyppytaidosta, vaikka Dixiellä on huonoin hyökkäys.
Dixiellä on hyvin pieni rooli DK: Jungle Climber pelissä. Hänet nähdään vain johdannossa ja 100-prosenttisessa kohtauksessa. Tässä pelissä hän on lomalla Sun Sun Islandilla kaikkien muiden kongien kanssa. Avauskohtauksessa hänet nähdään pelaamassa rantalentopalloa Diddyn ja Donkey Kongin kanssa. Vaikka hänellä ei voi pelata tarinatilassa, hän on pelattavissa pelin langattomassa moninpelitilassa kolmantena pelaajana.
Dixie on Donkey Kong Barrel Blastin oletushahmo Donkeyn ja Diddyn ohella. Hänen tilastonsa ovat samanlaiset kuin Diddyn. Hänellä on hänen ketteryyttään, mutta hänen tehonsa on maksimoitu ja hänen nopeutensa on pienempi. Dixien kilpailija on Kass.
Single Race -kohtauksessa hänet voidaan nähdä Donkey Kongin, Tinyn ja Lankyn rinnalla seisomassa kilpailijoidensa Kassin, Kritterin, Kalypson ja Klumpin edessä. Recordsin välikohtauksessa hänet nähdään yhdessä Kludgen, Tinyn, Funkyn ja Kipin kanssa katsomassa tulostaulua. Koska hän on niin pieni, hän hyppää usein nähdäkseen sen, kun Kludge ja Tiny estävät hänen näkönsä.
Hahmo peleissä > Mario Kart -sarja

Dixie Kong teki debyyttiesiintymisensä Mario Kart -sarjassa Mario Kart Tourissa. Hän on tavallinen huippuluokan kuljettaja, ja vuoden 2022 Los Angeles Tourista lähtien hänellä on oma nimetty cup. Dixie Kongin erikoisase on Triple Bananas, joka jaetaan Daisyn (uimapuvun), Waluigin (linja-autonkuljettajan), Donkey Kong Jr:n (SNES) ja Pastry Chef Mii -kilpapuvun kanssa.
Dixie Kongin tunnus on peräisin Dixie Kong -tynnyrin suunnittelusta Donkey Kong Country: Tropical Freezessa.
Dixie Kong on ainoa pelattava Kong tässä pelissä, joka ei palaa Mario Kart 8 Deluxessa pelattavaksi hahmoksi Mario Kart 8 Deluxe – Booster Course Passiin.